รมช.คลังแจงสภาฯบาทแข็งเพราะต่างชาติเชื่อมั่นรัฐบาลใหม่
รมช.คลังแจงเศรษฐกิจไทยชะลอดตัว เหตุเศรษฐกิจโลกผันผวน ส่วนเงินบาทแข็งเพราะต่างชาติเชื่อมั่นรัฐบาลจากการเลือกตั้ง
21 ส.ค. 2562

รมช.คลังแจงเศรษฐกิจไทยชะลอดตัว เหตุเศรษฐกิจโลกผันผวน ส่วนเงินบาทแข็งเพราะต่างชาติเชื่อมั่นรัฐบาลจากการเลือกตั้ง
นายสันติ พร้อมพัฒน์ รมช.คลัง ตอบคำถามกระทู้สดของนายศรัณย์วุฒิ ศรัณย์เกตุ ส.ส.อุตรดิตถ์ พรรคเพื่อไทย เรื่อง การแก้ไขปัญหาภาวะวิกฤติเศรษฐกิจว่า เศรษฐกิจไทยชะลอตัวเกิดจากเศรษฐกิจโลกที่ผันผวน มหาอำนาจทำสงครามทางการค้า จึงส่งผลกระทบกับไทยด้วย และทุกประเทศก็ระมัดระวังการจับจ่ายใช้สอย การส่งออกก็ได้รับผลกระทบ โดยเฉพาะสินค้าการเกษตร รัฐบาลจึงเร่งแก้ไขโดยช่วยการบริโภคของผู้มีรายได้น้อย โดยหวังว่าช่วงปลายปีนี้เศรษฐกิจจะปรับตัวดีขึ้น และรัฐบาลยังมีการส่งเสริมให้นักลงทุนไทยไปเจาะตลาดใหม่ในต่างประเทศอีกด้วย
นายสันติ กล่าวว่า ส่วนเงินบาทแข็งนั้นเพราะเศรษฐกิจไทยมีความเข้มแข็งหลังจากที่มีรัฐบาลที่มาจากการเลือกตั้ง จึงได้รับความเชื่อถือจากต่างประเทศ มีการนำเงินมาลงทุนทุกรูปแบบอย่างไรก็ตาม ขอให้ฝ่ายค้านและรัฐบาลช่วยกัน อย่าทำให้วุ่นวาย เพราะรัฐบาลเพิ่งเข้ามาบริหารประเทศ